**KLASA: 131-01/15-01/08**

**URBROJ: 238/1-07-15-07**

**Zagreb, 14. listopada 2015**.

Na temelju odredbi članka 59. Zakona o radu («Narodne novine», broj 93/14), članka 93. Zakona o službenicima i namještenicima u lokalnoj i područnoj (regionalnoj) samoupravi («Narodne novine», broj 86/08 i 61/11), članka 6. stavka 1. Zakona o poticanju zapošljavanja („Narodne novine“, broj 57/12 i 120/12) te Plana prijma osoba na stručno osposobljavanje bez zasnivanja radnog odnosa u upravna tijela Zagrebačke županije za 2015. godinu (KLASA: 022-01/15-02/04, URBROJ: 238/1-03-15-26 od 28. siječnja 2015., KLASA: 022-01/15-02/29, URBROJ:238/1-03-15-08 od 3. srpnja 2015. godine i KLASA: 022-01/15-02/45 URBROJ: 238/1-03-15-06 od 12. listopada 2015. godine) Zagrebačka županija objavljuje

**JAVNI POZIV**

**za dostavu prijava za prijam polaznika stručnog osposobljavanja za rad bez zasnivanja radnog odnosa u upravnim tijelima Zagrebačke županije**

U cilju korištenja mjere „Rad, staž i prijevoz – stručno osposobljavanje za rad bez zasnivanja radnog odnosa“ putem Hrvatskog zavoda za zapošljavanje, Područne službe u Zagrebu (u daljnjem tekstu: HZZ) Zagrebačka županija iskazuje interes i potrebu za stručnim osposobljavanjem za rad bez zasnivanja radnog odnosa putem prijma polaznika za stručno osposobljavanje bez zasnivanja radnog odnosa u upravnim tijelima Zagrebačke županije.

Stručno osposobljavanje bez zasnivanja radnog odnosa u trajanju od 12 (dvanaest) mjeseci s punim radnim vremenom (osam sati dnevno) obavljati će se u navedenim upravnim tijelima Zagrebačke županije kako slijedi:

**1. Upravni odjel za prostorno uređenje, gradnju i zaštitu okoliša**

**sjedište:**

- viši stručni suradnik/ca za zaštitu okoliša - 1 polaznik/ca (uvjeti: magistar struke ili stručni specijalist kemijsko tehnološke, biološke, agronomske ili geološke struke)

**Ispostava Dugo Selo:**

- viši referent/ica za prostorno uređenje i gradnju - 1 polaznik/ca (uvjeti: sveučilišni prvostupnik ili stručni prvostupnik građevinske ili arhitektonske struke)

 - referent za administrativne poslove - 2 polaznika/ce (uvjeti: srednja stručna sprema tehničke ili društvene struke)

**Ispostava Ivanić Grad:**

- viši stručni suradnik/ca za prostorno uređenje i gradnju - 1 polaznik/ca (uvjeti: magistar struke ili stručni specijalist građevinske ili arhitektonske struke)

- viši referent/ica za prostorno uređenje i gradnju - 1 polaznik/ca (uvjeti: sveučilišni prvostupnik ili stručni prvostupnik građevinske ili arhitektonske struke)

- referent/ica za administrativne poslove - 1 polaznik/ca (uvjeti: srednja stručna sprema društvene struke)

**Ispostava Jastrebarsko:**

- viši referent/ica za prostorno uređenje i gradnju - 2 polaznika/ce (uvjeti: sveučilišni prvostupnik ili stručni prvostupnik građevinske ili arhitektonske struke)

- stručni referent/ica za gradnju i evidencije - 1 polaznik/ca (uvjeti: srednja stručna sprema tehničke ili društvene struke)

**Ispostava Sv. Nedelja:**

- viši stručni suradnik/ca za prostorno uređenje i gradnju - 2 polaznika/ice (uvjeti: magistar struke ili stručni specijalist građevinske ili arhitektonske struke)

**-** referent za administrativne poslove - 1 polaznik/ca (uvjeti: srednja stručna sprema društvene ili opće struke)

**Ispostava Sv. Ivan Zelina:**

- viši stručni suradnik/ca za prostorno uređenje i gradnju - 1 polaznik/ca (uvjeti: magistar struke ili stručni specijalist građevinske ili arhitektonske struke)

- viši referent/ica za prostorno uređenje i gradnju - 1 polaznik/ca (uvjeti: sveučilišni prvostupnik ili stručni prvostupnik građevinske ili arhitektonske struke)

- daktilograf/kinja - 1 polaznik/ca (uvjeti: srednja stručna sprema društvene struke)

**Ispostava Velika Gorica:**

- viši stručni suradnik/ca za prostorno uređenje i gradnju - 1 polaznik/ca (uvjeti: magistar struke ili stručni specijalist građevinske ili arhitektonske struke)

**-** referent za administrativne poslove - 1 polaznik/ca (uvjeti: srednja stručna sprema društvene ili opće struke)

**Ispostava Zaprešić:**

- viši stručni suradnik/ca za prostorno uređenje i gradnju - 2 polaznika/ce (uvjeti: magistar struke ili stručni specijalist građevinske, arhitektonske ili prometne struke)

- viši referent/ica za prostorno uređenje i gradnju - 2 polaznika/ce (uvjeti: sveučilišni prvostupnik ili stručni prvostupnik građevinske ili arhitektonske struke)

- stručni referent za evidencije i administrativne poslove - 2 polaznika/ce (uvjeti: srednja stručna sprema društvene ili opće struke)

**2. Upravni odjel za promet i komunalnu infrastrukturu**

**-** viši stručni suradnik/ca za promet- 1 polaznik/ca (uvjeti: magistar struke ili stručni specijalist tehničke struke)

**-** viši stručni suradnik/ca za komunalno gospodarstvo- 1 polaznik/ca (uvjeti: magistar struke ili stručni specijalist društvene ili tehničke struke)

**3. Upravni odjel za financije**

**-** viši referent za financije i proračun - 1 polaznik/ca (uvjeti: sveučilišni prvostupnik ili stručni prvostupnik ekonomske struke )

**4. Upravni odjel za fondove Europske unije, regionalnu i međunarodnu suradnju**

- viši stručni suradnik za EU fondove - 1 polaznik/ca (uvjeti: magistar struke ili stručni specijalist društvene, tehničke ili biotehničke struke )

**5. Stručna služba Župana**

- viši referent/ica za informatiku - 1 polaznik/ca (uvjeti: sveučilišni prvostupnik ili stručni prvostupnik tehničke struke)

- referent za administrativne poslove - 1 polaznik/ca (uvjeti: srednja stručna sprema društvene struke ).

Osoba se može primiti na stručno osposobljavanje bez zasnivanja radnog odnosa, ako:
a) je prijavljena u evidenciji nezaposlenih osoba duže od 30 dana i ima odgovarajući stupanj obrazovanja u zanimanju predviđenom za obavljanje poslova radnog mjesta za čije se obavljanje prima na stručno osposobljavanje;

b) nema evidentiranog staža ili ima do godine dana evidentiranog staža u zvanju za koje se obrazovala, bez obzira na ukupno evidentirani staž u mirovinskom osiguranju (i bez obzira na godine starosti).

Iznimno, za osobe koje su prijavljene u evidenciji nezaposlenih osoba s akademskim ili stručnim nazivom, odnosno akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju („Narodne novine“, broj 107/07, 118/12), stečeni akademski ili stručni naziv, odnosno akademski stupanj izjednačava se s odgovarajućim akademskim ili stručnim nazivom ili akademskim stupnjem u skladu s odredbom članka 14. navedenoga Zakona.

Polaznik programa stručnog osposobljavanja nema status službenika, nije u radnom odnosu i ne prima plaću za svoj rad, osim novčane pomoći koju osigurava Hrvatski zavod za zapošljavanje.

S osobama izabranim za stručno osposobljavanje sklopit će se pisani ugovor u kojem će biti utvrđeni poslovi za koje će se provoditi stručno osposobljavanje te međusobna prava, obveze i odgovornosti ugovornih strana.

 Uz popunjeni obrazac prijave na Poziv (koji se nalazi se na službenoj web stranici Zagrebačke županije - natječaji) osobe su dužne priložiti:

1. životopis (vlastoručno potpisan);

2. dokaz o hrvatskom državljanstvu (presliku važeće osobne iskaznice, vojne iskaznice ili putovnice, odnosno ukoliko osoba nema važeće dokumente presliku domovnice);

3. dokaz o odgovarajućem stupnju obrazovanja (presliku diplome odnosno svjedodžbe);

4. potvrda ili ispis iz elektroničkog zapisa podataka iz područja radnih odnosa koji vodi Hrvatski zavod za mirovinsko osiguranje gdje se nalaze podaci o zaposlenju i stažu;

5. dokaz da su prijavljene u evidenciji nezaposlenih osoba duže od 30 dana.

Prijave s dokazima o ispunjavanju uvjeta dostavljaju se u roku od 8 (osam) dana od dana objave ovog Javnog poziva od strane Hrvatskog zavoda za zapošljavanje, na adresu:

Zagrebačka županija, Ulica grada Vukovara 72/V, 10 000 Zagreb, s naznakom: „ Ne otvaraj - za Javni poziv za prijam polaznika na stručno osposobljavanje “.

Ovaj Javni poziv objavit će se na web stranici i u biltenu Hrvatskog zavoda za zapošljavanje.

Na Javni poziv se mogu ravnopravno javiti osobe oba spola.

Nepravodobne i nepotpune prijave neće biti razmatrane.

**Zagrebačka županija**